Tomaso Albinoni

Tomaso Albinoni (Venezia, 1671ko ekainaren 8a - ib., 1751ko urtarrilaren 17a) Barrokoko italiar musikagile eta biolinista izan zen. Antonio Vivaldi hirikidearekin batera, aro horretako egilerik esanguratsuenetarikoa da.

 Bizitza 
Venezian sortua, Corelliren ikasle eta Vivaldiren laguna izan zen. Berrogeita hamarren bat opera idatzi zituen, baina ospetsu bihurtu duena haren tresnez jotzeko lana da, denbora luzez ahazturik egon ondoren XX. mendean berriro aintzat hartu zena. Johann Sebastian Bachek hainbat gai hartu zituen haren lanetatik.

Bestela, Adagioa Sol minorrean, bere lanik ezagunena, ez zuen berak zehazki egin; Remo Giazottok ondu zuen 1949an, Dresdengo liburutegiaren hondakinen artean aurkitutako pasarte batzuetatik abiatutaAdagio in G minor (Giazzotto, Remo) Imslp.org.

 Lanak 
 (1694): "12 Sonate a tre".
 (1700): "6 Sinfonie & 6 Concerti a cinque".
 (1701): "12 Balletti a tre".
 (1702): "12 Cantate da camera a voce sola".
 (1707): "12 Concerti a cinque" (Opus 5).
 (1711): "12 Trattenimenti armonici per camera".
 (1715): "12 Concerti a cinque" (Opus 7).
 (1722): "6 Balletti & 6 Sonate a tre" eta "12 Concerti a cinque" (Opus 9).
 (1735-36): "12 Concerti a cinque" (Opus 10).

 Erreferentziak 

Kategoria:Veneziarrak
Kategoria:Musika klasikoko musikagileak
Kategoria:Barrokoko musikagileak
Kategoria:Italiako musikagileak
Kategoria:Venezian hildakoak